તા. ૧૦ ફેબ્રુઆરી, ૨૦૧૬ના રોજ દિલ્હીની એક હૉસ્પિટલમાં સિયાચીનની બર્ફિલી ચાદર હેઠળ દટાયેલા દેશ માટે લડતા લાન્સનાયક હનુમંતથપ્પા અંતિમ શ્ર્વાસ લઈ રહ્યા હતા ત્યારે બીજી બાજુ દિલ્હીની જવાહરલાલ નહેરુ યુનિવર્સિટીમાં સંસદ પર આતંકી હુમલો કરનાર અફજલ ગુરુની ફાંસીની વરસીના દિવસે ઉમર ખાલિદની આગેવાની નીચે કેટલાંક દેશવિરોધી તત્ત્વો "ભારત કી બરબાદી તક જંગ રહેગી, ‘કિતને અફજલ મારોગે, ઘર ઘર સે અફજલ નીકલેગા’ અને ‘ભારત તેરે ટુકડે હોંગે, ઇન્શાઅલ્લાહ ઇન્શાઅલ્લાહ’ જેવા સૂત્રો પોકારતા હતા ત્યારે માથા ફરેલ આ યુવાનોની પીઠ થાબડવા ખુદ રાહુલ ગાંધી આ યુનિવર્સિટીમાં પહોંચી ગયા હતા. આવા યુવકોને હાફિઝ સઇદ સમર્થન આપે તે તો સમજી શકાય પણ જ્યારે રાહુલ ગાંધી પોતે આ યુનિવર્સિટીમાં જઈ દેશ વિરોધી પ્રવૃત્તિઓ કરનારાઓને સમર્થન આપે, તેમના હોંસલા બુલંદ બનાવે તેના જેવી કમનસીબ ઘટના દેશમાં બીજી કઈ હોઈ શકે ? જનમતના ઘડવૈયાઓએ રાહુલ ગાંધીની રાષ્ટ્રવિરોધી બાલિશતાને ફટકાર લગાવી હતી ખરી ?